H Dei gratia Bisuntinus archiepiscopus R eadem gratia venerabili Cisterciensi abbati in perpetuum. Parvimus voluntati vestre et terram illam quam a canonicis Columbe monasterii querebatis campum videlicet vinosum et duo iugera apud Britiniacum in ius et tenorem perpetuum ecclesie vestre ab eis accepimus. Actum apud Columbe monasterium sine ulla prorsus retentione cuiuslibet exactionis in manu nostra sollempniter coram abbatibus nostris et vestris Pontio Belle Vallis, Petro de Caritate, Alberico de Bethania et clericis nostris Landrico archidiacono, Stephano de Chantrans.